Odense Adresse-Contoirs Efterretninger, 1842-08-13
Stænderforsamlingen i Roeskilde. J det 18de Møde den 29 Juli indgav Cancellieraad Haastrup et Andragende om Forholdsregler til at betrygge mod Humlens Forvanskning ved Sammenblanding med brugt Humle. Som Referent for den Committee (Ussing, Mynster Plesner), der har været nedsat i Anledning af Udkast til en Anordning angaaende Maaden, hvorpaa Bekjendere af den mosaiske Tro for Fremtiden skulle eedfæstes, oplæste Prof. Ussing Committeens Betænkning. Procurator Nye, Det forekommer mig, at, da den jødiske Geistliges Nærværelse ved Beedigelsen skal tjene til større Betryggelse for denne, maa Samme ogsaa ansees hensigtsmæssig og nødvendig, hvor man ikke har en særdeles Tiltro til det vedkommende Vidne. Jeg forbeholder mig derfor i denne Anledning at stille et Amendement, Statsraad Estrup, Skjøndt jeg ikke er meget bekjendt med de mosaiske Troesbekjenderes Ritual, skal jeg dog tillade mig at gjøre opmærksom paa, at den Uovereensstemmelse, som finder Sted imellem den Erklæring, som Præsten ved den mosaiske Menighed tidligere har afgivet, og den Skrivelse, som han har tilstillet Committeens Referent, maaskee ikkun er tilsyneladende. Det er nemlig muligt, at der i hiin Erklæring sigtes til den skrevne Bog, Zepher Thorah, hvilken, som den helligste, Fruentimmeret ikke tør berøre, saalænge hun er i den omhandlede Tilstand; hvorimod der i Præstens sidste Skrivelse maaskee alene er Tale om den trykte Bog, der ansees som mindre hellig, og som derfor Fruentimmeret, skjøndt i hiin Tilstand, tør berøre. Den Kongel. Commissarius, Repræsentanternes Betænkning, som gik ud paa, at frugtsommelige Fruentimmer ikke kunde stedes til Ed, er netop afgivet med Hensyn til den nye Maade, hvorpaa Eden for Fremtiden skal aflægges. Forresten forholder Sagen sig vel saaledes, at Jøder af en streng Observants finde, at frugtsommelige Fruentimmere, og Fruentimmere, som have deres Maanedlige, ikke tør berøre den hellige Bog, og at Andre, med en mindre streng Observantsantage, at der ikke herfor kan være Noget til Hinder. Cancellieraad Feddersen oplæste dernæst det af ham indgivne Andragende om et Lovudkast til Bestemmelser af Regler, med Hensyn til Erhvervelse af Patenter for industrielle Opfindelser. Committee, Feddersen, Scavenius, Lehmann. - 19de Møde den 30 Juli. Justitsraad Povelsen oplæste det af ham indgivne Andragende fra Proprietair Thygesen, betræffende en bedre Ordning af Forholdet mellem Møllere og Møllegjæster. Andragendet afvistes med 51 St. mod 7. Kammerraad Drewsen oplæste det tidligere anmeldte af ham indgivne Andragende fra endeel Skolelærere om betimelig Offentliggjørelse af vacante Skolelærerkald, med Angivelse af Jndtægterne og de Kaldsberettigede. Committe: Plesner, Drewsen, Sehestedt Juel. Agent Bruun, oplæste det af ham indgivne Andragende fra Kjøbmand Buchwald om Brevposttaxtens Nedsættelse. Andragendet afleveredes til den Committee, der er nedsat i Anledning af Ussings Proposition angaaende Finantsvæsenet. Sognefoged P. Jørgensen oplæste et Andragende om et Lovndkast ang. Forbedring i Huusmandsklassens Kaar. Statsraad Bang og Prof. Ussing stemte strax for Nedsættelsen af en Committee. Kammerherre Scavenius vilde ikke modsætte sig Nedsættelsen af en Committee, men havde dog adskillige Betænkeligheder. Vi komme herved ind - sagde han - paa den store Sag om Armodens Tiltagende, om Pauperrismen, en Sag, der i alle Europas Lande hvert Aar faaer forøget Vigtighed, medens man endnu intetsteds er kommen til en tilfredsstillende Løsning. Kun i tiltagende Jndustri og Cultur kan man øine en Mulighed i at modvirke den stigende Ar De mod, ikke i vilkaarlige konstige Foranstaltninger, der i det Høieste kunne bevirke en Forbedring i et ringe Antals Kaar, medens Mængden af dem, der søge Fattigkassens Hielp, derved ikke kan ventes i nogen mærkelig Grad forringet, men maaskee endog forøget. (Forts.)